Document ID: 31997R0779

NEUVOSTON ASETUS (EY) N:o 779/97,
annettu 24 päivänä huhtikuuta 1997,
Itämeren pyyntiponnistusten hallintojärjestelmästä
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 43 artiklan,
ottaa huomioon komission ehdotuksen (1),
ottaa huomioon Euroopan parlamentin lausunnon (2),
ottaa huomioon talous- ja sosiaalikomitean lausunnon (3),
sekä katsoo, että
vuoden 1994 liittymisasiakirjan mukaan vesille pääsyä koskevaa siirtymäkauden järjestelmää sovelletaan yhteisön kalastuslupajärjestelmän soveltamisen alkamiseen asti; tästä järjestelmästä säädetään komission asetuksessa (EY) N:o 3237/94 (4),
tässä järjestelmässä määritellään yhteisön toimenpiteet, joilla vahvistetaan vesialueille pääsyä ja kalavarojen käyttöä sekä kalastustoiminnan harjoittamista ja yhteisön erityiskalastuslupajärjestelmän käyttöön ottamista koskevat edellytykset,
on tarpeen kerätä tietoja yhteisön alusten toteuttamista pyyntiponnistuksista järjestelmän soveltamisalaan kuuluvien pyyntialueiden osalta kalavarojen hyödyntämistä koskevan tietämyksen lisäämiseksi,
pyyntiponnistusten seuranta kuuluu lippuvaltiona oleville jäsenvaltioille; siksi on tarpeen varmistaa hallinto- ja valvontamenettelyjen avoimuus ja oikeudenmukaisuus, ja
Itämeren pyyntiponnistusten seuranta ei estä neuvostoa vahvistamasta uusia pyyntiponnistustasoja yhteisön kalastus- ja vesiviljelyjärjestelmän (5) perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 8 artiklassa säädettyä menettelyä noudattaen ottaen erityisesti huomioon kalakantojen tilan kyseisellä alueella,
ON ANTANUT TÄMÄN ASETUKSEN:
1 artikla
Tässä asetuksessa vahvistetaan menettelytavat pyyntiponnistusten hallintojärjestelmän perustamiseksi jäsenvaltioiden suvereniteettiin tai lainkäyttövaltaan kuuluvilla IBSFC-alueilla (osa-alueet 22-32).
Tämä järjestelmä tulee voimaan 1 päivänä tammikuuta 1998.
2 artikla
1. Jäsenvaltioiden on laadittava nimiluettelot niiden lipun alla purjehtivista kalastusaluksista, joilla on lupa harjoittaa liitteessä määriteltyä kalastustoimintaa.
2. Jäsenvaltiot voivat myöhemmin korvata aluksia tai sisällyttää muita aluksia alusten nimiluetteloihin edellyttäen, että kyseisillä aluksilla on oikeus harjoittaa kalastusta, ja asetuksen (EY) N:o 3760/92 11 artiklan soveltamisesta johtuvien asianmukaisten edellytysten mukaisesti.
3 artikla
Jäsenvaltioiden on annettava erityiskalastuslupia koskevista yleisistä säännöksistä 27 päivänä kesäkuuta 1994 annetun neuvoston asetuksen (EY) N:o 1627/94 (6) mukaisesti erityiskalastuslupia oman lippunsa alla purjehtiville aluksille, jotka harjoittavat liitteessä tarkoitettua kalastustoimintaa.
4 artikla
1. Jäsenvaltioiden on ilmoitettava komissiolle 2 artiklassa tarkoitettuihin alusten nimiluetteloihin liittyvät tiedot viimeistään 30 päivänä maaliskuuta 1997.
2. Jäsenvaltioiden on määräajoin toimitettava komissiolle tiedot kaikista 1 kohdassa tarkoitettuja seikkoja koskevista muutoksista.
3. Komissio toimittaa 1 ja 2 kohdassa tarkoitetut tiedot edelleen muille jäsenvaltioille.
5 artikla
Neuvosto voi tarvittaessa vahvistaa uudet pyyntiponnistustasot asetuksen (ETY) N:o 3760/92 8 artiklan 4 kohdassa säädettyä menettelyä noudattaen ottaen erityisesti huomioon kalakantojen tilan liitteessä tarkoitetussa kalastuksessa.
6 artikla
1. Jäsenvaltioiden on toteutettava toimenpiteitä, joiden tarkoituksena on varmistaa niiden lipun alla purjehtivien alusten liitteessä tarkoitetussa kalastuksessa toteuttamien pyyntiponnistusten jälkitarkastukset.
2. Neuvosto päättää ennen 31 päivää joulukuuta 1997 komission viimeistään 30 päivänä kesäkuuta 1997 tekemien ehdotusten perusteella, jotka koskevat yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (7) muutoksia, erityisesti sen II osaston a kohdasta, joka koskee pyyntiponnistusten merkitsemistä kalastuspäiväkirjaan, menettelyjä alusten nimiluetteloiden toimittamisesta edelleen komissiolle, jäsenvaltioiden keräämiä pyyntiponnistustietoja sekä kerättyjen pyyntiponnistustietojen toimittamista edelleen komissiolle, jotta turvataan tässä asetuksessa tarkoitetun pyyntiponnistusten hallintojärjestelmän noudattaminen.
7 artikla
1. Tämän asetuksen säännöksiä sovelletaan perpendikkeliväliltään yli 15 metriä pitkiin tai kokonaispituudeltaan yli 18 metriä pitkiin aluksiin.
2. Kyseistä rajaa pienempien kalastusalusten pyyntiponnistuksista tehdään kokonaisarvio kunkin kalastuksen osalta.
8 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 24 päivänä huhtikuuta 1997.

Labels: 12
20
18
6